cyanic-selkie/wikianc huggingface dataset:
Թոմաս Բեքեթ
Բեքեթի մահից հետո
Բեքեթին սպանողները փախել են հյուսիսում գտնվող դե Մորվիլի Նեարզբորո ամրոցը, որտեղ մնացել են մոտավորպես մեկ տարի։ Դե Մորվիլը սեփականություն ուներ նաև Քումբրիայում, և սա կարող էր ծառայել որպես հարմար թաքստոց, քանի որ այդ մարդիկ պատրաստվում էին ավելի երկար մնալ Շոտլանդիայի թագավորությունում։ Նրանք չեն ձերբակալվել, ոչ էլ Հենրին բռնագրավել է նրանց հողերը, բայց և նրանց չի օգնել, երբ 1171 թվականի օգոստոսին նրանց խորհուրդ էր անհրաժեշտ։ Հռոմի պապ Ալեքսանդրը մեկուսացրել է բոլոր չորսին։ Ներման արժանանալու համար մարդասպանները մեկնել են Հռոմ, որտեղ պապը նրանց հրամայել է որպես ասպետներ տասնչորս տարի ծառայել Սուրբ Երկրում ։
Վանականները վախենում էին, որ Բեքեթի մարմինը կգողանան։ Սա կանխելու համար նրա մասունքները տեղափոխվել են մայր տաճարի արևելյան կրիպտեի հատակի տակ ։ Քարե ծածկ է տեղադրվել թաղման վայրի վրա, որն ուներ երկու անցք, որտեղ ուխտավորները կարող էին մտցնել իրենց գլուխներն ու համբուրել գերեզմանը ։ Սուրբ Երրորդության մատուռի "հրաշք պատուհանները" նկարազարդված են այս տեսարանով։ Պահակասենյակից պարզ երևում է գերեզմանը։ 1220 թվականին Բեքեթի ոսկորները տեղափոխվել են Սուրբ Երրորդության մատուռի բարձր ալտարի հետևում գտնվող ոսկեջրված ու գոհարապատ նոր աճյունատուփ ։ Աճյունատուփը հենված է երեք զույգ սյուների վրա և գտնվում է երեք սատիճան բարձրացված հարթակի վրա։ Սա նույնպես պատկերված է հրաշք պատուհաններից մեկի վրա։ Իր կրոնական պատմության շնորհիվ Քենթրբերին շատ ուխտավորներ է ընդունել, սակայն Թոմաս Բեքեթի մահից հետո նրանց թիվը կտրուկ աճել է։
Միջնադարյան պաշտամունք
1178 թվականին Շոտլանդիայում թագավոր Ուիլյամ Առյուծը հրամայել է կառուցել Արբրոաթ վանքը։ 1197 թվականին այն ավարտելուց հետո այդ նոր կառույցը նվիրվել է Բեքեթին, որին թագավորը անձնապես ճանաչել էր երիտասարդ տարիներին անգլիական արքունիքից։
1220 թվականի հուլիսի 7-ին, Բեքեթի մահվան 50-րդ տարում, նրա մասունքներն առաջին գերեզմանից տեղափոխվել են նորակառույց Սուրբ Երրորդության մատուռում գտնվող մի աճյունատուփ ։ Այս տեղափոխությունը "միջնադարյան անգլիական եկեղեցու կյանքում ամենամեծ խորհրդանշական իրադարձություններից մեկն էր", որին մասնակցում էին թագավոր Հենրի III-ը, պապական ներկայացուցիչը, Քենթրբերիի արքեպիսկոպոս Ստեֆեն Լանգթոնը և ինչպես աշխարհիկ, այնպես էլ հոգևոր մեծ թվով բարձրաստիճան պաշտոնյաներ ու մագնատներ։ Այսպիսով, հիմք է դրվել մի նոր տոնախմբության, որը խորհրդանշում էր Բեքեթի մարմնի տեղափոխությունը, և որն ամեն հուլիսի տոնվում էր Անգլիայում համարյա ամենուրեք, ինչպես նաև Ֆրանսիայի շատ եկեղեցիներում ։ Տոնախմբությունն արգելվել է 1536 թվականին Ռեֆորմացիայի/ բարեփոխումների ընթացքում ։
Աճյունասափորն ավերվել է 1538 թվականին, վանքերի կազմալուծման ընթացքում, Հենրի VIII-ի հրամանով ։ Թագավորը նաև ոչնչացրել է Բեքեթի ոսկորներն ու հրամայել մոռանալ նրա անունը ։
Նյունիբ
Նյունիբ, գյուղ Արևմտյան Հայաստանում, Դիարբեքիրի վիլայեթի Մարդինի գավառում ։
Թոմաս Բեքեթ
Միջնադարյան պաշտամունք
Որպես հետագա դարերի գլխավոր առևտրականների դինաստիայի՝ Մերսերների շառավիղ, Բեքեթը Լոնդոնի բնակիչների կողմից լոնդոնցի էր համարվում ու Պողոս առաքյալի հետ ընդունվում որպես Լոնդոնի  հովանավոր սուրբ․ նրանց երկուսի պատկերները դրոշմված էին և՛ քաղաքի, և՛ քաղաքապետի կնիքների վրա։ Bridge House Estates բարեգործական ընկերությունն օգտագործում էր միայն Բեքեթի պատկերով կնիք, որի հակառակ երեսին պատկերված էր նրա նահատակությունը։
Բեքեթի սրբադասումից հետո նրա մասին լեգենդներ են առաջացել։ Թեև դրանք բնորոշ հագիոգրաֆիկ (սրբերին վերագրվող) պատմություններ են, դրանք նաև արտացոլում են Բեքեթին բնորոշ խստությունը։ Ասում են, որ Քենթի կոմսության Օթֆորդ քաղաքում գտնվող "Բեքեթի ջրհորը" կառուցվել է, երբ Բեքեթը դժգոհել է այդ տարածքի ջրի համից։ Ասում են նաև, որ մաքուր ջրի երկու աղբյուր է դուրս ցայտել այն վայրից, որտեղ Բեքեթն իր ասայով (եպիսկոպոսական ձեռնափայտ) խփել է գետնին։ Օթֆորդում սոխակների բացակայությունը նույնպես վերագրվում է Բեքեթին, որին իր բարեպաշտ աղոթքների ժամանակ այնքան է անհանգստացրել սոխակի երգը, որ նա հրամայել է, որ այդ քաղաքում այլևս սոխակի երգ չհնչի։ Նույնպես Քենթում գտնվող Սթրուդ քաղաքի բնակիչներին ու նրանց ժառանգներին Բեքեթն անիծել է, որ ծնվեն պոչերով։ Սթրուդի տղամարդիկ արքեպիսկոպոսի դեմ թագավորի պայքարի ժամանակ անցել էին նրա կողմն ու նրան իրենց աջակցությունը ցույց տալու համար կտրել Բեքեթի ձիու պոչը, երբ վերջինս անցնում էր իրենց քաղաքով։
Նյունիբ
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Թոմաս Բեքեթ
Միջնադարյան պաշտամունք
Սրբի համբավն արագորեն տարածվել է նաև նորմանական աշխարհում։ Բեքեթի առաջին սրբապատկերը եղել է Սիցիլիայի Մոնրեալի մայր տաճարում նրա մահից անմիջապես հետո խճանկարով ստեղծված պատկերը, որն այսօր էլ տեսանելի է։ Բեքեթի զարմիկներն ապաստան էին ստացել սիցիլիական արքունիքում նրա աքսորի ժամանակ, և Սիցիլիայի թագավոր Ուիլյամ II-ն ամուսնացել էր Հենրի II-ի դստրերից մեկի հետ։ Սիցիլիական Մարսալա քաղաքի գլխավոր եկեղեցին նվիրված է սուրբ Թոմաս Բեքեթին։ Բեքեթի կյանքից նույնանման հատվածներ պատկերող ավելի քան քառասունհինգ միջնադարյան արծնապատ հուղարկավորության արկղիկներ են պահպանվել, այդ թվում Բեքեթի արկղիկը, որն սկզբնապես պատրաստվել էր Փիթերբուգի մայր տաճարում սրբի մասունքները պահելու համար, իսկ այժմ գտնվում է Լոնդոնի Վիկտորիայի և Ալբերտի թանգարանում։
Արտաքին հղումներ
Կատեգորիա:Միջնադարում սպանվածներ Կատեգորիա:1170 մահեր Կատեգորիա:12-րդ դարի ծնունդներ Կատեգորիա:Քենթերբերիի արքեպիսկոպոսներ
Լյուսի Սևումյան
Լյուսի Սևումյան, (Սևումյան-Արզումանյան, ծնունդով՝ Խանդանյան Լուսաբեր՝ Լյուսի Երեմիայի, ), հայ դերասանուհի և երգչուհի (սոպրանո)։
Կենսագրություն
1911 թվականին ընդունվել է Թիֆլիսի Հայոց դրամատիկական ընկերության թատերախումբը։
Կատարել է քնարական դերեր՝ Սեդա (Լ. Շանթի «Հին աստվածներ»), Թանգիկ (Դերենիկ Դեմիրճյանի «Դատաստան»), Կեկել (Գ. Սունդուկյանի «Պեպո»), Դեզդեմոնա, Օֆելյա (Շեքսպիրի «Օթելլո», «Համլետ»)։ Խաղացել է նաև Երևանում, Ալեքսանդրապոլում, Բաքվում։
1922 թվականին մեկնել է Միլան՝ ձայնը մշակելու։ Համերգներով հանդես է եկել Միլանում, Հռոմում, Փարիզում, Կահիրեում և այլուր, կատարել է հայ, ռուս և արևմտաեվրոպական կոմպոզիտորների ստեղծագործություններ։
Գլխավոր հերոսուհիների դերերգերով հանդես է եկել Ջակոմո Պուչչինիի «Չիո Չիո սան» և «Բոհեմ» օպերաներում։ Ամենուրեք մասնակցել է հայ մշակույթի տարածմանը։
Գրական հայերենի է փոխադրել Գաբրիել Սունդուկյանի «Պեպո»-ն (1960)։ 1960 թվականին այցելել է Խորհրդային Հայաստան։
Կատեգորիա:Հայ դերասանուհիներ Կատեգորիա:Հայ երգչուհիներ Կատեգորիա:Հայ սոպրանոներ Կատեգորիա:Դերասանուհիներ այբբենական կարգով
Մարանիան նահանգի կենտրոնական մարզ
Մարանիան նահանգի կենտրոն (Mesorregião do Centro Maranhense)՝ վարչական մեզոշրջան Բրազիլիայում, մտնում է Էսպիրիտու Սանտու նահանգի մեջ։ Բնակչությունը կազմում է 882 190 մարդ 2006 թվականի տվյալով։ Զբաղեցված տարածքը 54 113.226 կմ²։ Բնակչության խտությունը 16.3 մարդ/կմ²։
Վիճակագրություն
Կատեգորիա:Բրազիլիայի մեզոշրջաններ
Նիկոլաև (գյուղ, Բոբրովիցայի շրջան)
Նիկոլաև (Миколаїв), գյուղ Ուկրաինայի Չեռնիգովի մարզի Բոբրովիցայի շրջանում։
2006 թվականի տվյալներով Նիկոլաև գյուղում բնակվել է 115 մարդ։ Բնակչության խտությունը կազմում էր 81,68 մարդ/կմ²։
Առաջին անգամ հիշատակվել է 1587 թվականին։ Նիկոլաև գյուղը գտնվում է Բոբրովիցայի կենտրոնից մոտ 25 կմ դեպի արևելք։ Բնակավայրի միջին բարձրությունը ծովի մակարդակից 132 մ է։ Գյուղը գտնվում է բարեխառն, բարեխառն մայրցամաքային կլիմայական գոտում։
Ազգային կազմը ներկայացնում են հիմնականում ուկրաինացիները, դավանանքային կազմը՝ քրիստոնյաները։
Արտաքին հղումներ
Կատեգորիա:Ուկրաինայի Չեռնիգովի մարզի Բոբրովիցայի շրջանի բնակավայրեր Կատեգորիա:Ուկրաինայի գյուղեր Կատեգորիա:1587 թվականին հիմնադրված բնակավայրեր
Քրիշտոֆ Միլակ
Քրիշտոֆ Միլակ (Kristóf Milák, ), հունգարացի լողորդ։ Օլիմպիական չեմպիոն (2020 թվական, Տոկիո), աշխարհի չեմպիոն (2019) և Եվրոպայի եռակի չեմպիոն (2018, 2021), աշխարհի առաջնության մեդալակիր (2017), աշխարհի ռեկորդակիր բաթերֆլայով 200 մետր մրցատարածությունում։
Կարիերա
Բուդապեշտում անցկացվող ջրային մարզաձևերի աշխարհի առաջնությունում (2017) Քրիշտոֆ Միլակը նվաճել է արծաթե մեդալ բաթերֆլայով 100 մետր մրցատարածությունում ։ Կիսաեզրափակչում Միլակը նոր համաշխարհային ռեկորդ է սահմանել պատանիների շրջանում և նոր ազգային ռեկորդ (50,77), եզրափակիչում նույնպես՝ նոր համաշխարհային ռեկորդ պատանիների շրջանում և նոր ազգային ռեկորդ (50,62) ։
2018 թվականի օգոստոսի 5-ը դարձել է Եվրոպայի չեմպիոն 200 մետր մրցատարածությունում՝ սահմանելով առաջնության ռեկորդ՝ 1:52.79 :
Կվանգջուում անցկացված մոլորակի առաջնությունում Քրիշտոֆը 200 մ մրցատարածությունում նվաճել է աշխարհի չեմպիոնի տիտղոսը՝ գերազանցելով Մայքլ Ֆելպսի ռեկորդը (1։50.73) :
2021 թվականի մայիսին Բուդապեշտում կայացած Եվրոպայի առաջնությունում Քրիշտոֆը նվաճել է ոսկե մեդալը 200 մետր մրցատարածությունում՝ լողալով1:51.10 ժամանակում և սահմանելով առաջնության ռեկորդ։ 100 մ մրցատարածությունում նվաճել է ևս մեկ ոսկե մեդալ՝ լողալով 50,18 վայրկյանում, ինչը առաջնության ռեկորդ է ։
2020 թվականի Տոկիոյի Ամառային օլիմպիական խաղերում, որը COVID-19 պանդեմիայի պատճառով անցկացվել է 2021 թվականին, Միլակը 200 մ մրցատարածությունում նվաճել է ոսկե մեդալ՝ ցույց տալով նոր օլիմպիական ռեկորդային ժամանակ՝ 1:51.25. ։ Նա նաև նվաճել է արծաթե մեդալ 100 մետր մրցատարածությունում (49,68 վայրկյան) ։ Նա սահմանել է նոր եվրոպական ռեկորդ այս մրցույթում և դարձել համաշխարհային վարկանիշում երկրորդ ամենաարագ լողորդը միջազգային մակարդակում՝ զիջելով Քալեբ Դրեսելին և առաջ անցնելով Մայքլ Ֆելպսից ։
Գորգ
Գորգ, բազմագույն զարդանկարներով, խավածածկ քառանկյուն գործվածք է։ Ծառայում է որպես փռոց, ծածկոց, պատի զարդ։ Գորգերը հյուսում են բրդե, բամբակե, մետաքսե թելերից։ Լինում են նաև ասեղնագործ, ինչպես նաև գույնզգույն կտորներից ստեղծված գորգեր։ Գորգերի գեղազարդման համակարգը բաղկացած են կենտրոնական դաշտից ու այն եզերող զարդագոտիներից։ Գեղարվեստական առանձնահատկությունները որոշվում են գեղազաչդման համակարգի առանձնահատկություններով, առանձին հորինվածքների իմաստային հատկանիշնենորվ, այդ բոլորի ու գունային երանգների ներդաշնակ մատուցմամբ ու յալ գործոններով։ Կարևոր են նաև հումքի՝ հատկապես խավի համար օգտագործված բրդի որակական հատկանիշները, մասնավորապես փայլն ու փափկությունը։
Պատմություն
Դեռևս Ասորական և Բաբելոնական աղբյուրներում հիշատակվում է գորգերի մասին։ Հնագիտական պեղումների ժամանակ Կարմիր բլուրի գործվածքների հետ հայտնաբերվել են նաև գորգի պատառիկներ։ Ներկերի, գործվածքի և թելերի որակով առավել հայտնի են արևելյան՝ պարսկական, հայկական և թուրքմենական գորգերը։ Արևմտաեվրոպական գորգագործության ասպարեզում 16-րդ դարից հատուկ տեղ են գրավում շպալերները։ 17-րդ դարից առանձնանում են Սավոնների մանուֆակտուրայի (Ֆրանսիա) խավոտ գորգերը։ Դրանք սովորաբար սև ֆոնի վրա արաբենիքներով և բարոկոյական զարդերով գորգեր են։ Դրանց ազդեցությամբ խավոտ գորգեր են մշակվել Անգլիայում և Իսպանիայում։ 19-րդ դարից մեքենայական արտադրության զարգացման պատճառով արևմտաեվրոպական գորգի որակը խիստ ընկել է։
Իրանական գորգերը դասակարգվում են ըստ արտադրության տեղի (օրինակ՝ «Սպահան», «Քաշան», «Խորասան» և այլն) կամ զարդանախշի տիպով («մեդալիոնային», «որսորդական», «կենդանական», «պարտեզային»)․ դրանց բնորոշ է մեծ մասամբ գործվածքի բարձր խտությունը (հատկապես Սպահանի և Քաշանի գորգերին), բուսական և երկրաչափական բարդ զարդանախշը (հաճախ գրերի, մարդկանց և կենդանիների պատկերների միահյուսումով), բազմաշրջանակ եզրանախշը, հարուստ ու բազմազան գունավորումը։ Թուրքմենական գորգերը դասակարգվում են ըստ տոհմացեղային պատկանելության (տեկինյան, յոմուդյան, էրսարինյան և այլն)։ Կենտրոնական զարդանախշը կազմված է շարքերով կրկնվող տոհմացեղային նշանից՝ գյոլից (ութանկյուն մեդալիոն), որի ձևն ու լցազարդը տարբեր ցեղերի մոտ տարբեր բնույթի են։ Թուրքմենական բոլոր գորգերին (բացի «բեշիր» տիպից) բնորոշ է կարմիր գույնի նրբերանգներից կազմված միասնական գունաշարը։ Ադրբեջանական գորգևրը նույնպես տարբերվում են ըստ արտադրության տեղի։ Մի քանիսին («ղուբա», «շիրվան», «ղազախ», «գենջա» և այլն) բնորոշ են երկրաչափական բարդ զարդանկարները, որոնք ներառնում են կենդանիների ու մարդկանց սխեմատիկ ֆիգուրներ և կենտրոնական դաշտում միևնույն առանցքով տեղադրված բազմանկյուն կամ աստղաձև մեդալիոններ։ Ադրբեջանական գորգերը առանձնանում են ինտենսիվ տոներից կազմված հնչեղ կոլորիտով։
Արևմտաեվրոպական գորգագործության ասպարեզում, ուր XVI դարից հատուկ տեղ են գրավում շպալերները (ֆլամանդական, ֆրանսիական, գերմանական), XVII — XVIII դարերում առանձնանում են 162 թվականին Փարիզում հիմնադրված Սավոների մանուֆակտուրայի (նախկին օճառի մանուֆակտուրայի շենքերում, որից և անունը՝ savon — սապոն, օճառ) խավոտ գորգերը։ Դրանք սովորաբար սև ֆոնի վրա ճոխ, ծաղկավոր, արաբենիքներով ու բարոկկոյական զարդերով գորգեր են։ Դրանց ազդեցությամբ խավոտ գորգեր են մշակվել Անգլիայում և Իսպանիայում։ XIX դարում, մեքենայական արտադրության զարգացման հետևանքով, արևմտաևվրոպական գորգագործության գեղարվեստական մակարդակը խիստ ընկել է, սակայն XX դարի կեսին մի շարք երկրներում (հատկապես Ֆրանսիայում) արհեստի գեղարվեստական այդ ճյուղը փակուղուց հանելու, նրա նախկին նշանակությունը վերականգնելու հաջող փորձեր են արվում։ Այդ ասպարեզում ակնառու հաջողության են հասել Լեհաստանում, Բուլղարիայում, Ռումինիայում, Հարավսլավիայում, ուր վերածնվում է ինչպևս խավոտ, այնպես էլ առանց խավի, երկրաչափական և ոճավորված բուսական զարդանկարով ձեռագործ գորգի պատրաստումը։ Գորգերի ձևավորմանը իրենց էսքիզներով մասնակցում են ականավոր նկարիչները, դեկորատիվ-կիրառական արվեստի վարպետները։ Գորգագործությունը հնուց զարգացել է Ուկրաինայում (գլխավորապևս առանց խավի գորգեր՝ քիլիմներ․ կենտրոնական շրջաններում՝ սև, կապույտ կամ բաց դեղին ֆոնին շարքերով տեղադրված ծաղիկներով, իսկ արևմտյան շրջաններում՝ երկրաչափական զարդանկարով)։ Վառ գունավորումով ծաղկաոստերի և ծաղկամանների մոտիվներով, ինչպես և երկրաչափական զարդերով քիլիմներ գործվում են Մոլդավիայում։ Ռուսական գորգերից հատկապես հայտնի են Կուրսկի և Վորոնեժի առանց խավի, սև ֆոնին բնական գունավորումով ծաղկավոր գորգերը։ Տյումենի մարզում գործվում են բարձր խավով ծաղկազարդ գորգեր։
Հնագիտական պեղումների ժամանակ Կարմիր բլուրից այլ գործվածքների հետ գտնվել են նաև գորգի պատառիկներ։ Հայաստանը, ըստ միջնադարյան հայկական, արաբական և այլ աղբյուրների, աչքի է ընկել բարձրարժեք գորգերով։ Հայկական գորգերի մասին արաբական աղբյուրները տեղեկություններ են հաղորդում դեռևս VIII դարում։ X դարի սկզբին արաբական խալիֆայության դեսպանության անդամ, մատենագիր Իբն-Ֆադլունը վկայում է, որ Կամա-Վոլգյան Բուլղարիայի թագավոր Ալմասի մեծ վրանի հատակը ծածկված էր հայկական գորգերով։ XIII դարի վենետիկցի ճանապարհորդ Մարկո Պոլոն, որ անցել է Հայկական Կիլիկիայով, հիշատակում է, որ Սեբաստիա, Կոնիա, Կեսարիա քաղաքներում հայերը և հույները գործում էին աշխարհի ամենալավ գորգերը։ Ղևոնդ Ալիշանը «Սիսուան» աշխատության մեջ հրապարակել է մոտավորապես նույն ժամաևակի մի փաստաթուղթ, որը վերաբերում է Կոռիկոս նավահանգիստ-քաղաքից արտահանվող գորգերի հակերին։ XV—XVI դարերի եվրոպական նկարիչների կտավներում հանդիպում են հայկական գորգերի նկարներ։ Նույն ժամանակից հայերեն «կարպետ» բառը, որ գործ էր ածվում որպես հանգուցավոր գորգի հոմանիշ, մտել է Եվրոպայի ժողովուրդների բառապաշարի մեջ։ Հայկական գորգերը աչքի են ընկնում ներկերի, թելերի և գործվածքի որակով, վառ գույների համադրությամբ, գորգի կարմիր դաշտով, զարդանկարների հարստությամբ և բազմազանությամբ։ Հատկապես տարածված էին վիշապագորգերը, ծաղկագորգերն ու երկրաչափական զարդանկարներով բազմատեսակ գորգերը («Գոհարի»)։ Կան նաև դիմանկարային գորգեր՝ նվիրված հայտնի գործիչների, բանաստեղծների, հերոսների և այլն։ Եվրոպական և ամերիկյան թանգարաններում կան մի քանի տասնյակ միջնադարյան թանկարժեք հայկական գորգեր։ Վիեննայի թանգարանում պահվում է 1202 թվականի հայատառ մակագրությամբ գորգ։ ԽՍՀՄ-ում 1917 թվականից հետո գորգագործ վարպետները կազմակերպել են արտելներ։ Նոր արտահայտչամիջոցների որոնումների ասպարեզում մեծ դեր են կատարում Գեղարվեստական արդյունաբերության գիտահետազոտական ինստիտուտի գորգագործական լաբորատորիան, Ադրբեջանական ԽՍՀ և Թուրքմենական ԽՍՀ՝ գորգերի արտադրական միավորումները, փորձարարական-գեղարվեստական արվեստանոցները։
Ժամանակակից բնակելի և հասարակական շինությունների ինտերիերը հարդարելիս գորգեղենը լայն կիրառում է գտնում որպես հատակի, կահույքի, պատերի ծածկոց։ Ըստ օգտագործման բնագավառի և աստիճանի (որ միատեսակ չէ բնակելի կամ հասարակական շենքերում, նավասենյակներում, ինքնաթիռներում, ուղղաթիռներում, ավտոմեքևևաներում) գորգերը լինում են տարբեր կառուցվածքի և մակատեսքի․ հարթ (առանց խավի), կարված, չկարված և կոմբինացված խավով (բարձր և ցածր)։ Մշակմաև եղանակով տարբերակվում են ձեռքի և մեքենայի (XIX դարի կեսից) գործած և հյուսած գորգերը։ Գորգեղեն իրերի շարքին են պատկանում նախշավոր թաղիքները (ղոշմա)։ Մանրաթելային նյութերի, թելի, խավի ու հենքի մանվածքի ճիշտ ընտրությունը նախորոշում է գորգի տիպը, կիրառման ոլորտը, հուսալիությունը, հարատևությունը։ գորգերը (խավոտ և առանց խավի) ԽՍՀՄ-ում պատրաստվում են ձեռքով՝ ուղղաձիգ և հորիզոնական գորգագործական դազգահների վրա (1 մ² զանգվածը 2,5, 3,2 և ավելի կգ), ինչպես և մեքենաների օգնությամբ (1 մ² զանգվածը 1,8—2,2, 2,5 կգ)։ Մեքենայական գորգագործությունը առավել արտադրողական է, քան ձեռքինը։ Գորգագործուհին տարեկան հյուսում է 10—12 մ² գորգ։ Ժակքարդի մեքենայով 1 ժամում գործվում է 4—6 մ²։ Սակայն կատարման որակով և զարդանկարի բարդությամբ ձեռագործ գորգերը անգերազանցելի են, այդ պատճառով էլ նրանց արժեքը բարձր է։ Առանց խավածածկի ձեռագործ գորգերը ստացվում են գունավոր հենքաթելերն ու միջնաթելերը միահյուսելով՝ ժակքարդի մեքենայով հանդերձված բազմամաքոքային հաստոցներով։ Ժակքարդի մեքենա ունեցող գորգագործական հաստոցով միաժամանակ մշակվում են հինգ ն վեցգույնանի 2 գորգեր։ Վերջիններս գտնվում են իրարից որոշակի հեռավորության վրա (կախված խավի բարձրությունից), ունեն ընդհանուր հենքեր, որոնց թելերը միահյուսվում են միջնաթելի հետ, ապա կտրատվում դանակով։ Հաստոցից հանելուց հետո գորգերը վերամշակում են (շոգեհարում և մաքրում, խավատում, հակառակ երեսի ապրետապատում՝ անհրաժեշտ ամրություն տալու համար)։
Ծանոթագրություններ
Կատեգորիա:Գորգեր
Ժողովածու (3172)
ժողովածու (3172), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 3172 թվի տակ։ Ձեռագիրը գրվել է 1677-1695 թվականներին ենթադրաբար Սիմեոն Տաթևացի գրիչի կողմից։ Ստացողը եղել է Տեր Ղուկասը։ Գրված է թղթի վրա, որը ունի 15,5x10,5 չափս։ Ձեռագիրը կազմված է 264 թերթից։ Գրված է երկսյուն, միասյուն, նոտրգրով։ Ունի կիսախորան, լուսանցազարդ մանրանկարներ։ Կազմը` ստվարաթուղթ։ Հիշատակարաններ գրչի՝ 188բ, 216բ, հետագայի՝ 263ա (18-րդ դար)O :
Ծանոթագրություններ
Կատեգորիա:Մատենադարանի ձեռագրեր
Ալեքսանդր Սպենդիարյանի անվան երաժշտական մասնագիտական դպրոց
Ալեքսանդր Սպենդիարյանի անվան երաժշտական մասնագիտական դպրոց, երաժշտական կրթական հաստատություն Երևանի Կենտրոն վարչական շրջանում։
Պատմություն
1921 թվականին Ռոմանոս Մելիքյանի նախաձեռնությամբ Երևանում ստեղծվում է երաժշտական ստուդիա, որը նախապատրաստական դեր է կատարում Երևանի պետական կոնսերվատորիայի ստեղծման գործում։ Մինչև 1929 թվականն այն եղել է միակ երաժշտական կրթական հաստատությունը Երևանում։ 1929 թվականի սեպտեմբերին կոնսերվատորիայից անջատվում է ստուդիայի տարրական բաժինն իր 60 աշակերտով, և Երևանում հիմնադրվում է առաջին մանկական մասնագիտացված քառամյա երաժշտական դպրոցը, որի տնօրեն է նշանակվում երաժշտագետ Օվսաննա Տեր-Գրիգորյանը։ 1930 թվականին դպրոցին են հատկացվում Ղանթարի հարևանությամբ գտնվող Շահումյան փողոցի թիվ 18 շենքի 4 սենյակները։
1930-1931 ուսումնական տարում դպրոցն ունեցել է 257 աշակերտ, որոնք սովորել են երկու հիմնական բաժիններում՝ դաշնամուրային և լարային։
1935 թվականից դպրոցը դարձել է յոթնամյա, 1992 թվականից՝ տասնամյա ։
Դպրոցի առջև տեղադրված է Ալեքսանդր Սպենդիարյանի կիսանդրին։
Արտաքին հղումներ
Կատեգորիա:Երաժշտական դպրոցներ Կատեգորիա:Երևանի դպրոցներ Կատեգորիա:Ալեքսանդր Սպենդիարյան
(6952) Նիկոլո
(6952) Նիկոլո (Niccolo), աստերոիդ աստերոիդների հիմնական գոտում։ Հայտնաբերվել է 1986 թվականի մայիսի 4-ին Էդվարդ Բոուելի կողմից Անդերսոն Մեսայում ։
Սերգեյ Կամենսկի
Սերգեյ Իգորևիչ Կամենսկի (Сергей Игоревич Каменский, ), ռուս հրաձիգ, 2016 թվականի Օլիմպիական խաղերի արծաթե մեդալակիր, 2020 թվականի Օլիմպիական խաղերի արծաթե և բրոնզե մեդալակիր, աշխարհի կրկնակի չեմպիոն (օդամղիչ հրացան (10 մետր) և երեք դիրքերից (50 մետր) հրացանից հրաձգության թիմային մրցումներում)։
(6952) Նիկոլո
Միջին հեռավորությունը Արեգակից կազմում է 2,902547 ա. մ., առավելագույնը մոտենում է 2,1285 ա. մ. հեռավորության վրա և հեռանում 3,6766 ա. մ. ։ Արեգակի շուրջ մեկ ամբողջական պտույտ է կատարում 1806,21 երկրային օրվա ընթացքում, իր ուղեծրով շարժվելով միջինում 0,199313 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,51° անկյուն։
Սերգեյ Կամենսկի
Արտաքին հղումներ
Կատեգորիա:2016 թվականի Ամառային օլիմպիական խաղերի արծաթե մեդալակիրներ Կատեգորիա:2020 թվականի Ամառային օլիմպիական խաղերի բրոնզե մեդալակիրներ Կատեգորիա:Ռուսաստանի սպորտի վաստակավոր վարպետներ Կատեգորիա:2020 թվականի Ամառային օլիմպիական խաղերի արծաթե մեդալակիրներ Կատեգորիա:«Հայրենիքին մատուցած ծառայությունների համար» շքանշանի 1-ին աստիճանի մեդալով պարգևատրվածներ Կատեգորիա:«Հայրենիքին մատուցած ծառայությունների համար» շքանշանի 2-րդ աստիճանի մեդալով պարգևատրվածներ
(6952) Նիկոլո
Արտաքին հղումներ
Կատեգորիա:1986 թվականին հայտնաբերված աստղագիտական մարմիններ Կատեգորիա:Էդվարդ Բոուելի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Արջակերպ կավե անոթներ
Արջակերպ կավե անոթներ, Հայաստանում հայտնաբերված (Արտաշատ, Արմավիր, Եղեգնաձոր և այլն) կենդանակերպ կավե անոթների մի խումբ արջ է պատկերում։ Արտաշատի արջերից մեկը (բարձրություն - 23 սմ, լայնություն - 15 սմ) նստած է, առջևի թաթերով հետևի ոտքերին հենված (մ.թ․ա. I դար)։ Մռութը խոզի մռութի պես տափակ է, կիսաբաց բերանում երևում են խոշոր ժանիքները։ Մակերեսը գունազարդ է հղկված ու փայլեցված։ Ուռուցիկ աչքերը շրջանակված են շագանակագույնով, մազերը՝ դարչնագույն գծերով։
Կենդանակերպ անոթները Հայաստանում պատրաստվել են մ.թ․ա. II հազարամյակի երկրորդ կեսին։ Կենդանակերպ անոթները պաշտամունքային բնույթ ունեին։ Ծիսակատարություններին՝ անոթի ծորակից ջուր խմելով, մարդը շփվում էր Աստծո հետ և գերբնական ուժ էր ստանում։ Արջը առավել պաշտելի կենդանիներից էր և մարդկանց պատկերացումներում նույնացվում էր մարդկանց հետ, իբր երկուսն էլ նույն ծագումն ունեն կամ իրարից են առաջացել։ Հնում տարածված էին աստվածներին հաղորդակից կենդանիներին նվիրված ծիսական պարերը, որոնցից մեկն էլ արջապարն է։ Պատմում էին, թե արջը մասնակցում էր եկեղեցիների կառուցմանը, իսկ սատկելուց հետո թաղվում էր դրանց կողքին, և նրա գերեզմանը վերածվում էր սրբավայրի։ Արջի գերեզման կա Արցախի Պտկսաբերկ հինավուրց եկեղեցու մոտ։
Կատեգորիա:Նախնադարյան Հայաստան
Գալակտիկայի պահապանները. մաս 3
'''Գալակտիկայի պահապանները. մաս 3''' (Guardians of the Galaxy Vol. 3), առաջիկա ամերիկյան գեղարվեստական ֆիլմ, որի սցենարիստը և ռեժիսորը Ջեյմս Գանն է։ 2014 և 2017 թվականներին թողարկված ֆիլմերի սիկվելը և Marvel կինեմատոգրաֆիական աշխարհի մի մաս։ Ֆիլմը կթողարկվի 2020 թվականին։
Մտահղացում
Նրանից հետո, երբ թողարկվել էր երկրորդ մասը, Ջեյմս Գանը հասկացավ, որ նա կատարեց սխալ սպանելով Յոնդային՝ Մայքլ Ռուքերի կերպարին։ Սկզբնական սցենարի համաձայն Յոնդում մնում է կենդանի, սակայն պատմությունը լրիվ բացահայտելու համար կերպարին սպանեցին ։ Մի ժամանակ նա մտածել է նկարահանել երրորդ ֆիլմը, թե ոչ ։ Եվ վերջնականապես 2017 թվականի ապրիլին Ջեյմս Գանը հայտարարեց ֆիլմի երկրպագուներին, որ նա կրկին կլինի ֆիլմի ռեժիսորը և սցենարիստը ։ Երրորդ մասը կդառնա ֆրանշիզայի եզրափակիչ ֆիլմը, սակայն 10 տարի հետո Marvel-ի աշխարհում կլինեն նորություններ ։ Նա օգնեց որոշել, թե որ կերպարների վրա պետք է ուշադրություն դարձնել ։ Ինչպես նաև նա պատմեց, որ կցանկանար տեսնել նոր ֆիլմում Սիլվեստր Ստալոնեյին ։ Առաջին ֆիլմի վրա աշխատելուց ռեժիսորի մոտ առաջացել են գաղափարներ երկրորդ և երրորդ ֆիլմերի համար ։
Սցենար
2017 թվականի հունիսի կեսերին Գանը վերջացրեց սցենարի սևագիրը, որը նրան շատ դուր եկավ, սակայն նա նշեց, որ մտադիր հերոսների անցյալի մեջ փոփոխություններ կատարել ։ Եվ նրա մասին, որ նա անհանգստացած է, թե ինչպես կարող են արձագանքել կանոնի երկրպագուները ։ Նոր սցենարում Փիթերը կլինի Երկրի միակ ղեկավարը ։ Ռեժիսորը հասկացնել տվեց երկրպագուներին, որ ֆիլմում կարող են հայտնվել այնպիսի կերպարներ, ինչպիսիք են Ադամ Ուորլոկը  և Քվազարը ։ ԵՎ նրա մասին, որ Մանտիսը անպայման կրկին կհայտնվի ։ Նա նաև նշեց, թե ինչ կկատարվի ֆիմում կապված է «Վրիժառուներ։ անվերջության պատերազմ» -ի հետ  ։ Եվ հայտնեց, որ Յոնդուն էկրաններին չի հայտնվելու և նրա մասին, որ նա մտադիր է վերադարձնել Էլիզաբեթ Դեբիկիին, որը կատարեց Աիշայի դերը երկրորդ ֆիլմում ։
Երաժշտություն
2017 թվականի հուլիսի սկզբին Գաննը ընտրեց 181 երգ, սակայն ռեժիսորը նշել է, որ ցանկը կերկարացվի։ Հաջորդ ամսում բոլոր երգերը ընտրվել են։
Թողարկում
«Գալակտիկայի պահապաններ․ մաս 3» կհայտնվի էկրանների վրա 2020 թվականին։ Marvel-ը պլանավորում է այն թողարկել 2020 թվականի մայիսի 1-ին կամ օգոստոսի 7-ին։
Գոյաս նահանգի կենտրոնական մարզ
Գոյաս նահանգի կենտրոն (Mesorregião do Centro Goiano)՝ վարչական մեզոշրջան Բրազիլիայում, մտնում է Էսպիրիտու Սանտու նահանգի մեջ։ Բնակչությունը կազմում է 290000 մարդ (ըստ 2006 թվականի տվյալների)։ Զբաղեցված տարածքը 40 836.704 կմ²։ Բնակչության խտությունը 69.7 մարդ/կմ²։
Վիճակագրություն
Կատեգորիա:Բրազիլիայի մեզոշրջաններ
Աստերոիդների ցանկ (47201-47300)
Աստերոիդների ցանկ (47101-47200) * Աստերոիդների ցանկ * Աստերոիդների ցանկ (47301-47400)
Օժմոս-Պուրգա
Օժմոս-Պուրգա (Ожмос-Пурга), գյուղ Ռուսաստանի Ուդմուրթական հանրապետության Զավյալովսկի շրջանի կազմում։
Բնակչությունը 2003 թվականին գրանցված տվյալներով կազմում էր 297 մարդ։
Ստրելեց (գյուղ, Դոլգորուկովսկի շրջան)
Ստրելեց (Стрелец), գյուղ Ռուսաստանի Լիպեցկի մարզի Դոլգորուկովսկի շրջանի կազմում։
Բնակչությունը 2011 թվականին գրանցված տվյալներով կազմում էր 423 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:17-րդ դարում հիմնադրված բնակավայրեր Կատեգորիա:Ռուսաստանի Լիպեցկի մարզի Դոլգորուկովսկի շրջանի բնակավայրեր
Արուեստաբանութիւն (3204)
Արուեստաբանութիին (3204), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 3204 թվի տակ։ Ձեռագիրը գրվել է 17-րդ դարում Հակոբ մահտեսի գրիչի կողմից։ Գրված է թղթի վրա, որն ունի 1.4×10.2 չափս։ Ձեռագիրը կազմված է 405 թերթից։ Գրված է միասյուն, նոտրգրով։ Ունի կիսախորան, լուսանցազարդ մանրանկարներ։ Պահպանակը ունի 3 էջ, գրված է՝ մագաղաթի վրա՝ բոլորագիծ երկաթագրով։ Կազմը` կաշեպատ ստվարաթուղթ դրոշմազարդ։ Հիշատակարաններ գրչի՝ 60ա, 297բ, 302բ, 326ա ։
Ծանոթագրություններ
Կատեգորիա:Մատենադարանի ձեռագրեր
Կյանքն ինչպես որ է (ֆիլմ)
«Կյանքն ինչպես որ է» (Life as We Know It), ամերիկյան մելոդրամա, նկարահանված 2010 թվականին` Գրեգ Բարլանտիի կողմից։
Սյուժե
Փոքրիկ Սոֆիի ծնողները` Պիտերն ու Էլիսոն, մահանում են ավտովթարից, իսկ աղջկա խնամակալությունը հանձնում են ծնողների լավագույն ընկերներին՝ Հոլիին և Մեսսերին։ Երիտասարդների միջև չի եղել որևէ կապ, սակայն նրանք ստիպված էին ապրել մի տանիքի տակ և լինել լավ ծնողներ փոքրիկ Սոֆիի համար։
Արտաքին հղումներ
Կատեգորիա:Ամերիկյան մելոդրամա ֆիլմեր Կատեգորիա:2010 ֆիլմեր Կատեգորիա:Անգլերեն ֆիլմեր Կատեգորիա:Lionsgate ֆիլմեր Կատեգորիա:Ամերիկյան դրամա ֆիլմեր Կատեգորիա:Ատլանտայում նկարահանված ֆիլմեր Կատեգորիա:Ամերիկյան ֆիլմեր Կատեգորիա:Ամերիկյան ռոմանտիկ կինոկատակերգություններ Կատեգորիա:2010-ականների ռոմանտիկ դրամա ֆիլմեր Կատեգորիա:2000-ականների ռոմանտիկ կինոկատակերգություններ Կատեգորիա:2010-ականների ռոմանտիկ կինոկատակերգություններ Կատեգորիա:Ամերիկյան ռոմանտիկ կատակերգական դրամա ֆիլմեր Կատեգորիա:Warner Bros. ֆիլմեր Կատեգորիա:Ամերիկյան կատակերգական դրամա ֆիլմեր Կատեգորիա:Ամերիկյան կինոկատակերգություններ Կատեգորիա:2010-ականների դրամա ֆիլմեր Կատեգորիա:Ամերիկյան ռոմանտիկ ֆիլմեր
Քերչախոտ
Քերչախոտ, գաղտրիկազգիների ընտանիքի միամյա խոտաբույսերի ցեղ։ Դասի միակ ներկայացուցիչն է՝ քերչախոտ փռված կամ քերչախոտ երակած (Asperugo procúmbens), որը աճում է Եվրոպայում։
Երիտասարդ տերևները գարնանը Կովկասում օգտագործում են որպես կծու համեմունք։
Կենսաբանական նկարագիր
Ցողունը թույլ է, փռված, հիմքից ճյուղավորվող, փշիկներով պատված, բարձրությունը՝ Տերևները երկարավուն են, բահանման, կոշտ խավավորված, ծակող, փշոտ եզրերով։ Ծաղիկները մանր են, սկզբնափուլում՝ մանուշակագույն, ավելի ուշ՝ կապույտ, մեկական կամ 2-3 հատ՝ գագաթնային տերևանութներում։ Ծաղկում է մայիս-հուլիսին։ Պտուղը քսռ-ընկուզիկ է։
Տեսակներ
Հայտնի է 1 տեսակ՝ Տարածված է Շիրակի, Լոռու, Տավուշի, Գեղարքունիքի, Վայոց ձորի, Սյունիքի մարզերում։ Աճում է թփուտներում, այգիներում, բնակավայրերի մոտակայքում։ Բույսի պատրաստուկն օգտագործում են որպես խորխաբեր և հակաբորբոքային միջոց։
Արտաքին հղումներ
Կատեգորիա:Գաղտրիկազգիներ
Սևան (ամսագիր)
«Սևան» (Sevan), պատկերազարդ ամսագիր։ Լույս է տեսել 1950-1958 թվականներին, Բուխարեստում (հայերեն և ռումիներեն)։ Խմբագիր՝ Վ․ Խաթենեսյան։
Ռումին աշխատավորներին և սփյուռքահայությանը ծանոթացրել է Հայաստանի տնտեսության, գիտության ու մշակույթի անցուդարձին, լայնորեն լուսաբանել Ռումինիայի հայկական գաղութի կյանքը, մասնավորապես Բուխարեստի Ստեփան Շահումյանի անվան մշակույթի տան և նրա ստեղծագործական խմբերի գործունեությունը։ Տպագրել է խորհրդահայ հեղինակների (Եղիշե Չարենց, Սարմեն, Հովհաննես Շիրազ, Սիլվա Կապուտիկյան, Գուրգեն Բորյան և ուրիշներ), ինչպես նաև արևմտահայ դասական (Հակոբ Պարոնյան, Միսաք Մեծարենց, Դանիել Վարուժան, Սիամանթո) և երիտասարդ գրողների ստեղծագործություններ, հայ նկարիչների գործեր։ Լուսաբանել է նաև Ռումինիայի ներքին կյանքի իրադարձությունները, լուրեր տպագրել Բուլղարիայի, Ֆրանսիայի, Մերձավոր Արևելքի հայկական կենտրոնների առօրյայից։
Բրչկո
Քաղաքը տեղակայված է Սավա գետի վրա։
Բնակչություն
Ըստ 2013 թվականի մարդահամարի տվյալների՝ քաղաքի բնակչությունը կազմում է 43,859 մարդ ։
Մինչև Բոսնիական պատերազմը քաղաքում ապրում էին տարբեր ազգերի ներկայացուցիչներ։ Էթնիկական մաքրումների պատճառով խորվաթների և բոսնիական մուսուլմանների մեծ մասը փախչել են քաղաքից։
Համայնքի բնակչության էթնիկական կազմը ՝
Կրթություն
Քաղաքում աշխատում է Իստոչնո Սարաևոյի համալսարանի Տնտեսական ֆակուլտետը ։
Շաբանիե
Շաբանիե, գյուղ Արևմտյան Հայաստանում, Դիարբեքիրի վիլայեթի Մարդինի գավառում ։
Բրչկո
Արտաքին հղումներ
Կատեգորիա:Բոսնիա և Հերցեգովինայի քաղաքներ Կատեգորիա:1526 թվականին հիմնադրված բնակավայրեր
Շաբանիե
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Բիլ Աթկինսոն
Բիլ Աթկինսոն (Bill Atkinson, ), ամերիկացի ինժեներ և լուսանկարիչ։
Կենսագրություն
1978-1990 թվականներին Աթկինսոնն աշխատել է Էփլ ընկերությունում։ Նա ստացել է բակալավրի աստիճան Սան Դիեգոյի Կալիֆոռնիայի համալսարանում, որտեղ Էփլ Մակինտոշի գլխավոր աշխատող Ջեֆ Ռասկինը դասախոսում էր նրան որպես իր պրոֆեսորներից մեկը։ Աթկինսոնը շարունակել է իր ուսումնասիրությունները և պաշտպանել է իր թեզը արդեն Վաշինգտոնի համալսարանում։
Աթկինսոնը Apple Lisa համակարգչի գրաֆիկական օգտագործողի ինտերֆեյսի (GUI) գլխավոր դիզայները և մշակողն էր, իսկ հետագայում` զարգացման հիմնական կազմի մեքենայական Apple Macintosh-ի առաջին երեսուն անդամներից մեկը և դարձել է իր ժամանակի համար հեղափոխական գրաֆիկական խմբագիր MacPaint-ի, ինչպես նաև` Mac-ի այլ ծրագրերի հեղինակ։ Նա նաև նախագծել և իրականացրել է QuickDraw–ը՝ Macintosh համակարգիչների հիմնական գրաֆիկական գործիքակազմը։ QuickDraw տեխնոլոգիայի առկայությունը գրաֆիկայի ցուցադրման համար նոր գրաֆիկական ինտերֆեյսի հաջողության հիմնական գործոնն էր Macintosh-ի համակարգիչների համար։ Ի թիվս այլ բաների, Աթկինսոնը նախագծել և իրականացրել է HyperCard տեխնոլոգիան՝ առաջին հիմնական գերհաղորդակցված հիպերմեդիա համակարգը։
1990-ի սահմաններում ընկերությունը հիմնադրվել է կապի սարքերի զարգացման General Magic ընկերությունը, և Բիլ Աթկինսոնը, որը երեք համահիմնադիրներից մեկն էր, մամուլի հետ հանդիպմանն ասել է հետևյալը. "General Magic-ի հաջողության խոչընդոտները կարող են լուրջ լինել, բայց սա սովորական սթարթափ ընկերություն չէ։ Դրա գործընկերների թվում են համակարգիչների, կապի և սպառողական էլեկտրոնիկայի աշխարհի խոշորագույն դերակատարներից մի քանիսը։ Եվ ընկերությունը համալրվելու է գերժամանակակից ինժեներներով, որոնք զրոյից կվերստեղծեն ամենուր ու համատարած հաղորդակցությունների ավանդական մոտեցումները ։"
2007 թվականին Աթկինսոնը սկսել է աշխատել որպես Numenta համակարգչային հետախուզական տեխնոլոգիաների սթարթափ Numenta-ի արտաքին մշակող։ Իր աշխատանքի մասին Աթկինսոնն ասել է. «Այն, ինչ անում է Numenta-ն, հասարակության համար ավելի հիմնարար նշանակություն ունի, քան անհատական ​​համակարգիչը և ինտերնետի զարգացումը ։»:
Աթկինսոնի մի քանի կարևոր գյուտեր համակարգչային ոլորտում.
Արսեն Ռաֆայելյան
Արսեն Ժորայի Ռաֆայելյան (ապրիլի 16, 1960, Կիրովական (այժմ՝ Վանաձոր), ՀԽՍՀ), hայ ժամանակակից գեղանկարիչ-քանդակագործ։ Շուրջ 500 աշխատանքների հեղինակ (գեղանկարչություն, գրաֆիկա, խեցեգործություն)։ Վանաձորի Ստեփան Աղաջանյանի անվան գեղարվեստի դպրոցի տնօրեն։
Կենսագրություն
Ծնվել է 1960 թ․ ապրիլի 16-ին, Կիրովականում՝ երաժիշտի ընտանիքում։
1967 թ. ընդունվել և 1977 թ.-ին ավարտել է Կիրովականի Մեսրոպ Մաշտոցի անվան թիվ 15 միջնակարգ դպրոցը։ Հանրակրթական դպրոցին զուգահեռ սովորել է Ստեփան Աղաջանյանի անվան գեղարվեստի դպրոցում, մասնակցել է հանրապետական ցուցահանդեսներին, բազմիցս տպագրվել մամուլում, բացել անհատական ցուցահանդեսներ։
1980 թ. զորակոչվել է Խորհրդային բանակ ծառայելու Սանկտ Պետերբուրգ (Լենինգրադ)։ Գերազանց ծառայության համար բազմիցս պարգևատրվել է նվերներով ու պատվոգրերով։ Գեղարվեստների ակադեմիայի, Էրմիտաժի, մյուս թանգարանների ու մշակութային օջախների և դրանց գործիչների հետ մշտական կապի մեջ լինելը կարևոր դեր է ունեցել Արսեն Ռաֆայելյանի հետագա գործունեության համար։
1982 թվականին ընդունվել է Երևանի Գեղարվեստա-թատերական ինստիտուտի (ԳԹԻ) կերպարվեստի ֆակուլտետի դեկորատիվ-կիրառական արվեստի բաժինը, որն ավարտել է 1987 թվականին և ստացել կիրառական արվեստի նկարչի որակավորում։
1987-1990 թվականներին դիզայների մասնավոր աշխատանքներ է կատարել Երևանի տարբեր հիմնարկներում։
1989–1992 թվականներին աշխատել է Կիրովականի «Հայռեկլամ»-ում՝ որպես նկարիչ-ձևավորող։
1990 թ-ից ԽՍՀՄ, այժմ ՀՀ նկարիչների միության անդամ է։
1990 թ. վերադարձել է Վանաձոր և աշխատանքի անցել Երևանի գեղագիտության ազգային կենտրոնի Վանաձորի մասնաճյուղում նախ՝ որպես քանդակ-խեցեգործության դասատու, այնուհետև՝ կիրառական արվեստի և կերպարվեստի բաժնի վարիչ։
1993-98 թվականներին աշխատել է Երևանի Լորիս Քալաշյանի անվան Հայկական Բաց Համալսարանի Վանաձորի մասնաճյուղում՝ որպես գունանկար առարկայի դասախոս։
1999-2001 թթ. աշխատել է Վանաձորի Ստեփան Աղաջանյանի անվան գեղարվեստի դպրոցում` որպես քանդակագործության դասատու։
2001 թ.-ից աշխատել է Վանաձորի Պետական Մանկավարժական Ինստիտուտի արվեստի ամբիոնի, կերպարվեստի բաժնում, դասավանդել գծանկար, կոմպոզիցիա և դիզայն։ Ստեղծել է բազմաթիվ ընկերությունների խորհրդանշաններ և զինանշաններ, ՎՊՄԻ-ի և ինստիտուտի ՈՒԳԸ-ի խորհրդանշանները։
2004 թվականից Վանաձորի Գեղարվեստի դպրոցում աշխատում է որպես տնօրեն։
2007 թվականի ապրիլի 26-ին Հայոց բանակի կազմավորման և Շուշիի ազատագրման 15-ամյա հոբելյաններին նվիրված հանրապետական ցուցահանդես-մրցույթում, (Հայաստանի ազգային պատկերասրահ, Երևան), գեղանկար անվանակարգում «Հաղթանակի օր, վերադարձ» կտավով ՀՀ Մշակույթի և երիտասարդության հարցերի նախարարության կողմից արժանացել է երկրորդ մրցանակի և դիպլոմի։ Աշխատանքը գտնվում է Շուշիի ազգային պատկերասրահում։
«Գեղեցիկ եք ու փշոտ» գրաֆիկական աշխատանքում զուգահեռ է տարվել կնոջ և վարդի գեղեցկության միջև. երկուսն էլ գեղեցիկ են, բայց երբեմն՝ փշոտ։
Ստեղծագործական աշխատանքների մասին բազմիցս գրվել է սփյուռքի, հանրապետական և քաղաքային մամուլում, ցուցադրվել հեռուստատեսությամբ։ Գործերի մեծ մասը գտնվում են Հայաստանի ու արտերկրի մասնավոր հավաքածուներում։ Ունի տպագրած մի շարք հոդվածներ։
Աշխատանքին զուգահեռ կատարում է ստեղծագործական աշխատանքներ, հիմնականում զբաղվում է գեղանկարչությամբ, կատարում կոմպոզիցիոն, թեմատիկ աշխատանքներ, դիմանկարներ, բնանկարներ, ինչպես նաև գրաֆիկական աշխատանքներ և մասնակցում քաղաքային ու հանրապետական ցուցահանդեսներին։
Բնակվում է Հայաստանի Հանրապետության Լոռու մարզի քաղաք Վանաձորում։
Աննա Հեքեքյան
Աննա (Էլմիաննա) Արտյոմի Հեքեքյան (, Երևան), հայ կինոռեժիսոր, սցենարիստ։ Բնական գիտությունների եվրոպական ակադեմիայի իսկական անդամ է, ակադեմիկոս (2006)։
Կենսագրություն
1978 թվականին ավարտել է Երևանի գեղարվեստա-թատերական ինստիտուտի ռեժիսորական ֆակուլտետը, 1980 թվականին՝ Մոսկվայի թատերական արվեստի պետական ինստիտուտի բեմական խոսքի ամբիոնի ասպիրանտուրան։ 1980-1981 թվականներին եղել է Հայաստանի ազգային ռադիոյի ռեժիսոր, 1990 թվականից աշխատում է ռադիոյի մշակութային հաղորդումների խմբագրությունում, որտեղ հեղինակել է «Սատիրա և հումոր», «Մեկ դերասանի թատրոն», «Փաթեթ համար...» և այլ հաղորդումներ։ 1983-1988 թվականներին եղել է Երևանի գեղարվեստա-թատերական ինստիտուտի բեմական խոսքի ամբիոնի լաբորանտ. դասավանդում է նույն ամբիոնում, 2003 թվականից՝ դոցենտ։
1992 թվականից աշխատում է «Հայաստանի փոքրիկ երգիչներ» երգչախմբում, որի տնօրենն է։ 1975-1977 թվականներին դասավանդել է Երևանի Խորեոգրաֆիայի պետական, մինչ 1990 թվականին՝ Երևանի Ռոմանոս Մելիքյանի անվան երաժշտական ուսումնարաններում, 1980-1986 թվականներին՝ Երևանի Կոմիտասի անվան պետական կոնսերվատորիայում։ 1975-1977 թվականներին եղել է Երևանի Մյասնիկյանի շրջանի պատգամավոր, 1993 թվականին՝ «Աշտարակ-93» առաջին միջազգային հայկական փառատոնի կազմակերպիչը։ 2003 թվականից դասավանդում է նաև ՀՀ ԳԱԱ գիտակրթական կենտրոնի մագիստրատուրայում ։ 2016 թվականից Հայաստանի ազգային մշակութային հեռուստաընկերության մրցանակաբաշխության մասնագիտական ժյուրիի կազմում է։
Արտաքին հղումներ
Կատեգորիա:Հայ ռեժիսորներ Կատեգորիա:Հայ սցենարիստներ Կատեգորիա:1955 ծնունդներ Կատեգորիա:Օգոստոսի 15 ծնունդներ Կատեգորիա:Երևանի պետական գեղարվեստաթատերական ինստիտուտի շրջանավարտներ Կատեգորիա:Մովսես Խորենացու մեդալակիրներ Կատեգորիա:Հայ կինոռեժիսորներ
Հիպոթեք
Հիպոթեք, տերմինն առաջին անգամ օգտագործվել է Հունաստանում մ.թ.ա. 6-րդ դարում։ Հին հույներն այդպես էին անվանում պարտատիրոջ պատասխանատվությունը պարտատուի նկատմամբ՝ հողի վարձակալության դիմաց։ Պարտատիրոջ հողամասի սահմանում դրվում էր քարասյուն, որը տեղեկացնում էր դրա՝ վարձակալությամբ տրամադրված լինելու մասին։ Հենց այդ սյուներն էլ անվանվում էին «հիպոթեքներ», որը հին հունարենից թարգմանաբար նշանակում է «հենարան», «պատվանդան»։ Անշարժ գույքի գրավի (հիպոթեքի) ինստիտուտը եկել է հնագույն ժամանականերից։ Այն հայտնի է եղել նաև հռոմեական ժամանակներում, բայց հատուկ նշանակություն ձեռք է բերել միայն 20-րդ դարում զարգացած շուկայական տնտեսություն ունեցող երկրներում։ Անշարժ գույքի գրավը մշտապես համարվել է պարտականությունների պատշաճ կատարումն ապահովող ամենավստահելի միջոցներից մեկը։ Հիպոթեքի էությունն այն է, որ վարկատուն վարկառուի կողմից ստանձնած պարտականությունների չկատարման կամ մասամբ կատարման դեպքում իրավունք ունի բռնագանձել հիպոթեքի առարկան և դրա վաճառքի գումարից վերցնել իրեն վճարման ենթական պարտքը։ Անշարժ գույքն ունի բարձր արժեք և համարվում է կապիտալի ներդրման ամենահաջող եղանակներից մեկը։ Այդ իսկ պատճառով դրա գինը չի ենթարկվում զգալի և անկանխատեսելի տատանումների։ Գրավը հայտնի էր դեռ Հռոմեական կայսրության ժամանակներում։ Այն դասվում էր «ուրիշի ապրանքների» (jura in re aliena) շարքին։ Սկզբում գրավը համարվում էր պարտականությունների ապահովման միջոց, որը գրավատուին իրավունք էր տալիս գրավառուների պարտականությունների չկատարման դեպքում փոխհատուցել իրենց վնասը՝ ի հաշիվ փոխառուի սեփականության։
Պարտականությունների կատարումն ապահովող այլ միջոցների համեմատ (տուգանք, կանխավճար, երաշխավորություն, փոխառուի սեփականության պահում, բանկային երաշխիք) գրավը համարվում է առավել գրավիչ այն տեսանկյունից, որ դրա պայմաններում կարելի է իրականացնել բռնագանձում։ Գրավը ենթադրում է փոխառուի մոտ գույքի առկայություն, որի վրա էլ կարող է իրականացվել բռնագանձում։ Սակայն գույքը, որի վրա սահմանված է հիպոթեքը, մնում է գրավատուի մոտ՝ նրա տիրապետման և օգտագործման տակ։ Հիպոթեքի պայմանագիրը համարվում է անշարժ գույքի գրավ։ Անշարժ գույքին են վերաբերում հողատարածքները, ընդերքը, առանձին ջրային օբյեկտները և բոլոր այն օբյեկտները, որոնք անմիջականորեն կապված են հողի հետ, և, որոնց տեղաշարժն անհնար է առանց դրանց նշանակության բովանդակային կորստի(անտառ, շենք, կառույց)։
Գրավ դրված բնակելի տան կամ բնակարանի վրա բռնագանձում տարածելը և այն իրացնելը հիմք չէ բնակելի տարածության օգտագործման իրավունք ունեցող անձանց վտարելու համար։ Գրավ դրված բնակելի տան կամ բնակարանի վրա բռնագանձում տարածելուց և այդ գույքն իրացնելուց հետու գրավատուն ու բնակելի տարածության օգտագործման իրավունք ունեցող անձինք տան սեփականատիրոջ պահանջով պարտավոր են ոչ ուշ, քան մեկ տարվա ընթացքում ազատել զբաղեցրած բնակելի տունը։
Տարբեր երկրներում
Եվրոպական երկրներում վարկավորման ժամկետները տատանվում են 10-ից 30 տարի, սակայն գերակշռում են 15 տարի ժամկետով հիփոթեքային վարկերը։ Մինչև 30 տարի ժամկետով հիփոթեքային վարկավորումն իրականացվում է այնպիսի երկրներում, ինչպիսիք են Ավստրիան, Գերմանիան, Դանիան, Նիդեռլանդները և Շվեդիան։ Չկա միասնություն մոտեցումների և կիրառվող տոկոսադրույքի նկատմամբ։ Մասնավորապես, Մեծ Բրիտանիայում հիմնականում կիրառվում է լողացող տոկոսադրույքը. Գերմանիայում և Իսպանիայում՝ ամրագրված; Դանիայում և Ֆրանսիայում ինչպես ֆիքսված, այնպես և փոփոխական։ Այն երկրները, որոնք ֆինանսավորում են հիփոթեքային վարկերը ավանդների միջոցով, ունեն փոփոխական տոկոսադրույքով վարկերի մարման ավելի ճկուն գրաֆիկներ:Պորտուգալիայում, Իսպանիայում, Հունաստանում և Կիպրոսում հիփոթեքային վարկի նվազագույն գումարը կազմում է 100,000 եվրո ։ Հիփոթեքը Ռուսաստանում ամենակարևոր օղակն է ֆինանսական շուկայում ։ Ռուսաստանում հիփոթեքի ամենատարածված օգտագործումը անհատի կողմից ապառիկ բնակարան գնելն է։ Այս դեպքում, որպես կանոն, նոր գնված բնակարանները գրավադրվում են, թեև հնարավոր է գրավադրել արդեն իսկ պատկանող բնակարանը ։ Սեփականատեր կարող է դառնալ նաև անչափահասը։ Եթե ​​գնորդն արդեն լրացել է 14 տարեկանը, ապա նա պետք է լինի փաստաթղթերի գրանցման պահին ։ Բացի բանկերից, փոքր ֆինանսական ընկերությունները ակտիվորեն փնտրում են գոյություն ունեցող բնակարաններով ապահովված վարկեր։ ԱՄՆ-ում ամենատարածվածը 15 կամ 30 տարի ամորտիզացիոն ժամկետով հիփոթեքային վարկերն են՝ 3-5% ֆիքսված տոկոսադրույքներով ։
Կատեգորիա:Հիպոթեք Կատեգորիա:Վարկ Կատեգորիա:Անշարժ գույք Կատեգորիա:Բանկային գործ Կատեգորիա:Տնտեսություն Կատեգորիա:Ֆինանսներ Կատեգորիա:Բանկեր Կատեգորիա:Տնտեսագիտական տերմիններ Կատեգորիա:Բիզնես Կատեգորիա:Տնտեսական շուկաներ
Ամազոնաս նահանգի կենտրոնական մարզ
Ամազոնաս նահանգի կենտրոն (Mesorregião do Centro Amazonense), վարչական մեզոշրջան Բրազիլիայում, մտնում է Ամազոնաս նահանգի մեջ։ Բնակչությունը կազմում է 2591000 մարդ 2006 թվականի տվյալով։ Զբաղեցված տարածքը 356 347.949 կմ²։ Բնակչության խտությունը 7.3 մարդ/կմ²։
Կատեգորիա:Բրազիլիայի մեզոշրջաններ
Ակթեփե (այլ կիրառումներ)
Ակթեփե անվանումը կարող է վերաբերել Արևմտյան Հայաստանի հետևյալ գյուղերին.
Սուխոդոլիե (գյուղ, Կազանկայի շրջան)
Սուխոդոլիե (Суходілля), գյուղ Ուկրաինայի Նիկոլաևի մարզի Կազանկայի շրջանում։
2001 թվականի տվյալներով Սուխոդոլիե գյուղում բնակվում էր 264 մարդ։ Բնակավայրը զբաղեցնում է 1034 կմ²։
Արտաքին հղումներ
Կատեգորիա:Ուկրաինայի Նիկոլաևի մարզի Կազանկայի շրջանի բնակավայրեր Կատեգորիա:Ուկրաինայի գյուղեր
Ստրելեցկիե Խուտորա
Ստրելեցկիե Խուտորա (Стрелецкие Хутора), գյուղ Ռուսաստանի Լիպեցկի մարզի Ուսմանսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Լիպեցկի մարզի Ուսմանսկի շրջանի բնակավայրեր
Ռեյ Բրեդբերի
Ռեյ Դուգլաս Բրեդբերի (Ray Douglas Bradbury,, հայտնի է որպես Ռեյ Բրեդբերի), ամերիկացի հեղինակ և սցենարիստ։ Նա աշխատել է բազմաթիվ ժանրերով, ինչպիսիք են ֆենտեզի, գիտաֆանտաստիկան, սարսափ և առեղծվածային գեղարվեստական ժանրերում։ Նա հայտնի է իր «451 աստիճան ըստ Ֆարենհայթի» (1953), սարսափ-պատմվածքների ժողովածուներով, ինչպես նաև «Մարսյան քրոնիկոնը» (1950) պատմվածքների ժողովածուով։ Բրեդբերին 20-21-րդ դարերի ամենանշանավոր գրողներից մեկն է։ Չնայած նրան,որ գրողի գործերը հիմնականում ֆենթըզի ժանրում են, նա իրեն փորձել է նաև այլ ժանրերում։ Դրանց օրինակներից են «Խատուտիկի գինի» (1957) և «Սպիտակ կետը» (1992)։
Նա բազմաթիվ մրցանակների դափնեկիր է, որոնցից է 2007 թվականի Պուլիցերի մրցանակը։ Բրեդբերին նաև գրել է սցենարներ տարբեր հեռուստատեսային հաղորդումների համար, որոնցից է «Մոբի Դիք» հաղորդումը։ նրա աշխատանքներից շատերը տեղ են գտել տարբեր կոմիքսնեում, հաղորդումներում և ֆիլմերում։ Իր մահից հետո Նյու Յորք Թայմս ամսագիրը գրել է, որ նա է պատասխանատու գիտաֆանտաստիկան գրականություն «մտցնելու» համար ։
Վաղ կյանք
Ռեյ Բրեդբերին ծնվել է 1920 թվականի օգոստոսի 22-ին ԱՄՆ-ի Իլինոյս նահանգի Ուոկիգան քաղաքում Մարի Էսթեր Մոբերգի և Լեոնարդ Սփոլդինգ Բրեդբերիի ընտանիքում ։ Երկրորդ անունը՝ Դուգլաս, նա ստացել է ի պատիվ հայտնի դերասան Դուգլաս Ֆերբենկսի ։ Բրեդբերիների ընտանիքում լեգենդ է եղել, թե 1692 թվականի հայտնի «Վհուկների որսի» ժամանակ խարույկի վրա այրվել է Բրեդբերիի տատիկը՝ Մերի Բրեդբերին ։ Մանուկ հասակում Ուոկիգանում Բրեդբերին շրջապատված է եղել մեծ ընտանիքով։ Երբ նա փոքր էր, նրա մորաքույրը հեքիաթներ էր կարդում, որոնք հիմք են հանդիսացել գրողի աշխատանքների համար։ Բրեդբերին իր գեղարվեստական գործերում իր հարազատ Ուոկիգանը դարձնում է «Կանաչ քաղաք» ։
1926-1927 և 1932-1933 թվականներին, երբ նրանց հայրը աշխատանք էր փնտրում, Բրեդբերիի ընտանիքը ապրում էր Տուքսոնում, իսկ ընթացքում վերադառնում էին Ուոկիգան։ Նրանք վերջնական բնակություն հաստատեցին Լոս Անջելեսում 1934 թվականին, երբ Բրեդբերին 14 տարեկան էր։ Նրանց գրպանում կար ընդամենը 40 դոլար, որը բավականացրեց տան վարձի համար։ Դրանից հետո Բրեդբերիի հայրը աշխատանք գտավ կաբելային ընկերությունում, որտեղ նա սարքում էր մետաղալեր՝ շաբաթական 14 դոլարով։ Սա նշանակում էր, որ նրանք կարող էին մնալ, և Բրեդբերին՝ ով այդքան հասցրել էր սիրել Հոլիվուդը, շատ ուրախ էր։
Բրեդբերին հաճախում էր Լոս Անջելեսի ավագ դպրոցը և շատ ակտիվ դրսևորում էր իրեն դրամայի խմբակում։ Նա հաճախ գլաչմշկում էր Հոլիվուդով, որպեսզի հանդիպի հայտնի աստղերի։ Տաղանդավոր մարդկանցից նա հանդիպել էր Ռեյ Հերրիհոուսենին և ռադիոյի աստղ Ջորջ Բըրնսին։ Բրեդբերին առաջին աշխատավարձը ստացել է 14 տարեկանում՝ իր կատակներից մեկը Ջորջ Բըրնսին վաճառելու համար, որը պետք է օգտագործվեր «Բըրնս և Ալլեն»  ռադիո հաղորդման ժամանակ  ։
Գրականություն
Իր երիտասարդության տարիներին Բրեդբերին ակտիվ ընթերցող ու գրող էր և արդեն վաղ տարիքում գիտեր, որ իր կյանքը կապելու է արվեստի հետ ։ Նա սկսեց գրել իր պատմությունները 11 տարեկանում (1931), Մեծագույն ճգնաժամի ժամանակ։
Նա անցկացրել է իր պատանեկությունը Ոիոկեգանի Կարնեգի գրադարանում ՝ կարդալով այնպիսի հեղինակների ինչպիսիք են ՝ Հ․Գ․ Ուելսը, Ջուլես Վեռնը և Էդգար Ալլան Պոն։ 12 տարեկանում Բրեդբերին սկսեց գրել ավանդական սարսափ պատմություններ և նա ասում էր, որ մինչև 18 տարեկանը փորձել է նմանակել Փոնին ։ Բացի կոմիքսներից, նա սիրում էր Էդգար Րայս Բուռռոին, ում գործերից առանձնացնում էր «Մարսի հզոր զինվորին» ստեղծագործությունը։ Այս ստեղծագործությունն այնքան էր տպավորել Ռեյին, որ 12 տարեկանում նա գրեց իր սեփական շարունակությունը։  Բրեդբերին նաև մուլտիպլիկատոր էր և սիրում էր նկարել։ Նա գրել է նաև Տարզանի մասին։ Բրեդբերին լսում էր Չանդու Մագի հաղորդումը ռադիոյով և ամեն գիշեր նստում և  հիշելով գրում էր իր լսած տեքստը ։
Իր պատանեկության տարիներին նա հաճախ այցելում էր իր ընկեր և ուսուցիչ Բոբ Օլսենին Բեվերլի Հիլսում։ Բոբի հետ կիսվում էր իր մտքերով և պլաններով։ 1936 թվականին Հոլիվուդի օգտագործված գրքերի գրախանութում նա տեսավ Լոս Անջելեսի գիտաֆանատաստիկայի սիրահար խմբակի հանդիպման հայտարարությունը։ Նա անհամբեր սպասում էր իր հետ նույն հետաքրքրությունը կիսող մարդկանց հետ հանդիպմանը ։
17 տարեկանում Բրեդբերին կարդում էր պատմություններ, որոնք հրատարակվում էին «Ապշեցուցիչ գիտաֆանտաստիկա» ամսագրում։ Հատկապես կարդում էր Ռոբերտ Ա․ Հեինլեինի, Արթուր Ս․ Կլարկի և Տեոդոր Ստուրգյոնի պատմվածքները ՝ որպես իր համար գիտաֆանտաստիկայի հիմք ։ Նա Վերնի մասին ասում էր․ « Մարդ արարածը շատ տարօրինակ իրավիճակում է, շատ տարօրնակ աշխարհում, և նա հավատում է, որ մենք կարող ենք հաղթել, եթե բարոյապես վարվենք» ։ Բրեդբերին ընդունում է, որ 20  տարեկանից դադարեցրել է գիտաֆանտաստիկա կարդալը և սկսել է ուսումնասիրել Ալեքսանդր Պոպին և պոետ Ջոն Դոննին։ Ավագ դպրոցը ավարտելուց հետո նա հանդիպեց Ռոբերտ Հեյնլինին, ում մասին ասում էր․ «Նա շատ ճանաչված էր, նա գրում էր մարդասիրական գիտաֆանտաստիկա, ինչը ինձ ոգեշնչեց լինել մարդ  մեքենայի փոխարեն ։
Հոլիվուդ
Բրեդբերին շատ լավ է հիշում իր հանդիպումը Սերգեյ Բոնդարչուկի հետ, ով Սովետական հայտնի «Պատերազմ, թե խաղաղություն» ֆիլմի ռեժիսորն էր ։